એવું કહી શકાય કે અત્યાર સુધી યુવાનોએ આ વાતને ક્યારેય ગંભીરતાથી નહોતી લીધી પરંતુ હવે સમય બદલાઇ ગયો છે. આજના યુવાનોને પોતાના રાજ્યમાં શું બની રહ્યું છે તે, શું સારું કે ખોટંુ છે તે જાણવું અને તે વિશે ચર્ચા કરવી ગમે છે. હવે માત્ર ફિલ્મો કે મોજ-મસ્તીને જ વળગી રહેવંુ યુવાનો ટાળે છે. એક સમયે મહાત્મા ગાંધી બોલ્યા હતા કે દેશના સારા ઘડતરમાં યુવાનોનો ફાળો સવિશેષ હશે. હવે લાગી રહ્યંુ છે કે ગાંધીજીના આ શબ્દો સાચા પડવા જઇ રહ્યા છે. કારણ કે આજે કૉલેજની કેન્ટિન હોય કે ચાની લારી કે પછી મોડી રાત્રે મળતી મિત્રોની ટુકડી – બધા માટે ચૂંટણીની ચર્ચા મહત્વની બની રહી છે. પોતે પ્રથમ વાર મતદાન કરશે તેનો ગર્વ લેતા દરેક યુવાનોના પોતાના અલગ-અલગ વિચારો છે.